KOMISSION ASETUS (ETY) N:o 867/89, annettu 4 päivänä huhtikuuta 1989, Portugaliin tai Portugalista yhteisöön sellaisena kuin se oli 31 päivänä joulukuuta 1985 tuotavan raakatupakan tulleja koskevista säännöksistä



Virallinen lehti nro L 092 , 05/04/1989 s. 0005 - 0005

Suomenk. erityispainos Alue 2 Nide 7 s. 0031

Ruotsink. erityispainos Alue 2 Nide 7 s. 0031



KOMISSION ASETUS (ETY) N:o 867/89, annettu 4 päivänä huhtikuuta 1989, Portugaliin tai Portugalista yhteisöön sellaisena kuin se oli 31 päivänä joulukuuta 1985 tuotavan raakatupakan tulleja koskevista säännöksistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 243 artiklan 4 kohdan, ottaa huomioon Portugalin esittämän pyynnön, sekä katsoo, että liittymisasiakirjan 243 artiklassa määrätään tuontitullien asteittaisesta poistamisesta tuotteilta, joita tuodaan Portugalista yhteisöön sellaisena kuin se oli 31 päivänä joulukuuta 1985 sekä Portugaliin yhteisöstä sellaisena kuin se oli 31 päivänä joulukuuta 1985; on mahdollista päättää näiden tullien alentamisen jouduttamisesta sekä niiden poistamisesta kokonaan, tietyistä maataloustuotteista maksetaan niitä yhteisöön tuotaessa kehitysmaiden tullietuusjärjestelmän (GSP) perusteella sovittuja etuustulleja; liittymisasiakirjan 365 artiklassa määrätään, että Portugali alentaa 1 päivästä maaliskuuta 1986 asteittain perustullin ja etuustullin välistä erotusta kehitysmaiden tullietuusjärjestelmään kuuluvien kolmansien maiden osalta; kyseisessä artiklassa määrätään aikataulu Portugalissa sovellettavien tullien mukauttamiselle etuustulleihin 1 päivään tammikuuta 1996 mennessä; on mahdollista päättää, että Portugaliin tuotaessa sovellettavat tullit mukautetaan kehitysmaiden tullietuusjärjestelmän mukaisiin etuustulleihin nopeamman aikataulun mukaan, yhteisön sisäisessä kaupassa raakatupakasta kannetaan edellä mainitun kaltaisia tulleja, ja kun sitä tuodaan kehitysmaiden tullietuusjärjestelmään kuuluvista kolmansista maista, siihen sovelletaan muita kuin etuustulleja; Portugali on pyytänyt sekä näiden tullien poistamista että raakatupakan nykyisten tullien mukauttamista raakatupakan etuustulleihin yhteisön sisäisessä raakatupakan kaupassa; tupakkamarkkinoiden kehitys huomioon ottaen olisi poistettava kyseiset tullit kokonaan sekä toteutettava mukautus, ja tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Poistetaan tuontitullit CN-koodin 2401 raakatupakalta tai valmistamattomalta tupakalta ja tupakanjätteiltä, jotka tuodaan Portugalista yhteisöön sellaisena kuin se oli 31 päivänä joulukuuta 1985. Portugalin on poistettava tuontitullit mainituilta tuotteilta, jotka ovat lähtöisin yhteisöstä sellaisena kuin se oli 31 päivänä joulukuuta 1985. 2. Tuotaessa 1 kohdassa mainittuja tuotteita Portugaliin kehitysmaiden tullietuusjärjestelmään kuuluvista kolmansista maista on sovellettava yhteisön soveltamia etuustulleja. 2 artikla Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä huhtikuuta 1989. Komission puolesta Ray MAC SHARRY Komission jäsen